o
KLUBI 700 Sivupersoonista vapaaksi
Mitä kaikkea vahinkoa maailmassa tehdäänkään pienille lapsille?
Amerikassa joka neljäs lapsi kohtaa ahdistelua tai hyväksikäyttöä.
Marilyn Williamsin ensimmäiset muistot liittyvät siihen, -
miten sukulaismiehet huumasivat ja raiskasivat hänet.
Muistan, miten miesjoukko piiritti minut eteisessä.
Minulle annettiin jotakin makeaa juotavaa.
Oletan, että se oli makeutettua alkoholia.
Olin varmaan kolmevuotias.
Marilyn ei lapsena tiennyt, että jokin oli vialla.
En muista tapahtumia, mutta muistan pelon ja kauhun.
Joukkoraiskaukset jatkuivat muutaman vuoden.
Sen jälkeen isä käytti häntä hyväksi vuosikausia.
Puin ylleni monta pyjamakerrosta. Ajattelin, että se suojaisi minua.
On olemassa valokuvia minusta nukkumassa huoneen kulmassa.
Ajattelin, ettei sänky ole turvallinen.
Hyväksikäyttö paheni, kun Marilyn tuli teini-ikään.
Kun olin vähän yli kymmenvuotias, -
isä odotti minua kotona lähes joka päivä.
Hän makasi yleensä alasti sängyllä tai sohvalla.
Yleensä hän oli humalassa.
Marilyn uskoutui luotto-opettajalle.
Seuraavana aamuna poliisit odottivat koulussa.
Isä pidätettiin.
Häpesin sitä, että olin aiheuttanut sellaista häpeää perheelleni.
Marilyn vietiin lastenkotiin, mutta armonaika jäi lyhyeksi.
Pakollisen terapiajakson jälkeen isä ja tytär palautettiin kotiin.
Isä ei ollut muuttunut.
Jouduin kestämään päivittäin hänen ahdisteluaan 13-18-vuotiaana.
Marilyn yritti kertoa äidille.
Äiti luuli, että isä oli muuttunut. En kertonut hänelle kaikkea.
Tiesin, että jos antaisin isäni ilmi uudelleen, -
isä joutuisi vankilaan ja minut otettaisiin huostaan.
Koulu, opettajat ja harrastukset olivat turvaverkkoni.
En halunnut menettää sitä.
Viimeisenä lukiovuotena Marilyn masentui.
Hän halusi mennä lukion jälkeen kouluun toiselle paikkakunnalle.
Isä sanoi, että koska olin pettänyt hänet, -
koulutusrahani olivat menneet asianajajan palkkioihin.
Marilyn oli kuullut Jumalasta. Hän päätti rukoilla.
Sanoin: "Elämäni alku on ollut rankka."
"Voitko tehdä loppuosasta paremman?"
Vuoden kuluttua tapasin tulevan aviomieheni. Jumala vastasi.
Hän tuli prinssinä valkoisella ratsulla, tai Honda Preludella.
He menivät naimisiin. Hän oli vihdoin vapautunut hyväksikäytöstä.
Hän kertoi miehelleen Mikelle menneisyydestään joitakin asioita.
Kerroin, että isä oli käyttänyt minua hyväksi.
Vakuutin, että kaikki oli nyt hyvin.
Marilyn ei ollut käsitellyt vuosia kestänyttä traumaansa.
Apu oli tulossa uskovien lukiokavereiden muodossa.
He alkoivat kertoa minulle Jeesuksesta.
Sanoin: "Olet kulkenut kanssani koko ikäni. Annan elämäni Sinulle."
Luin Jumalan sanaa. Se oli iso muutos.
Halusin vain palvoa Häntä.
Mikekin tuli uskoon parin vuoden kuluttua.
Elämä näytti sujuvan hyvin, mutta henkisesti hän voi pahoin.
Olin usein masentunut. En ymmärtänyt, miksi.
Minulla oli kuitenkin ihana koti ja perhe.
Aloin kärsiä paniikkikohtauksista ja ahdistuneisuudesta.
Mieleeni tuli takaumia hyväksikäytöstä, kun olin pieni.
Se oli vakavaa. Raja nykyisyyden ja menneisyyden välillä katosi.
Mike antoi tukensa Marilynille.
Joinakin päivinä en tunnistanut Mikea, kun hän tuli kotiin.
Olin kuin 4-, 2-, 6- tai 7-vuotias. Olin sekaisin.
Mike sanoi, että olin turvassa ja ettei kukaan tekisi minulle pahaa.
Hän sanoi, että tässä kodissa rakastetaan hyvää Jumalaa.
Marilyn hakeutui kristilliseen sielunhoitoon.
Minulla todettiin dissosiatiivinen identiteettihäiriö.
Läheisten suhtautuminen ja tulevaisuus pelottivat minua.
Muistot olivat niin piinaavia, -
että Marilynin mieli kehitti suojakseen sivupersoonia.
Lopulta tunnelin päässä näkyi valoa.
Lopulta olin valmis päästämään irti.
Sitä tietää olevansa valmis, kun ei enää välitä mitä kukakin teki.
Jumala kutsui anteeksiantoon.
Aloin tuntea ihmeellistä rakkautta äitiäni kohtaan.
Sitten oli vuorossa isä.
Kirjoitin isälle kirjeen. Hän ei vastannut.
Isä katosi. Kukaan ei tiedä, missä hän on.
Hän ei halunnut kohdata tekojaan.
Koin rauhaa. Annoin sydämessäni hänelle anteeksi.
Vapauduin kivun taakasta.
Marilyn vapautui hyväksikäytön jättämästä ahdistuksesta.
Hän on ollut naimisissa Miken kanssa 25 vuotta.
Heillä on kaksi aikuista lasta ja lapsenlapsi.
Nautin ilosta ja rauhasta elämässä, perheessäni ja palvelutyössäni.
Äidin ja minun välit ovat hyvät.
Teimme kovasti töitä sovinnon eteen.
Marilyn sai korkeakoulututkinnon. Hän puhuu naisille kautta maailman.
Naisia riistetään ja kohdellaan kaltoin kaikissa kulttuureissa.
Vietin paljon aikaa sananluvussa, ylistyksessä ja rukouksessa.
Kun katselemme Herraa, meistä tulee Hänen kaltaisiaan.
Hänellä on voima parantaa, olipa ihmiselle tapahtunut mitä tahansa.
Herran Henki on ainoa toivomme mielen ja ruumiin terveydessä -
kaiken rikkinäisyytemme keskellä.
Oletko kokenut hyväksikäyttöä nuorena tai lapsena?
Oletko yrittänyt työntää sitä taka-alalle?
Ajaako se sinua takaa yhä uudelleen?
Isä tai äiti hakkasi sinua, kun olit lapsi, -
tai veli tai sisarus käytti sinua seksuaalisesti hyväksi.
Et ole yksin.
Kaikkivaltias Jumala rakastaa sinua.
Monet tuntevat itsensä likaiseksi.
Jos on tullut uhriksi, syy ei ole itsessä.
Täytyy antaa anteeksi itselle ja väärintekijöille.
Täytyy antaa anteeksi Jumalalle. Monet ovat vihaisia Hänelle.
He kyselevät, miksei Jumala vastannut heidän rukouksiinsa.
Jumala on vierelläsi tälläkin hetkellä.
Hän rakastaa sinua. Kaikkivaltias rakastaa sinua.
Älä mene pois. Tämä on elämäsi tärkein hetki.
Jumala haluaa sanoa sinulle: "Minä rakastan sinua."
"Siitä huolimatta, mitä sinulle on tehty tai mitä itse olet tehnyt," -
"annan anteeksi, puhdistan sinut ja otan sinut lapsekseni."
Saat kuulua Jumalan valtakuntaan.
Jumala on valmis ottamaan sinut syliinsä.
Hän rakastaa sinua.
Haluatko tuntea Hänen loputtoman rakkautensa?
Se on yhtä mittaamaton kuin taivaat.
Riittää, kun pyydät Häntä elämääsi.
Ei tarvita hengellisiä katumusharjoituksia.
Riittää, kun tulee Jeesuksen luo ja sanoo: -
"Herra, tiedän, että kuolit puolestani. Tule sydämeeni."
Lausun nyt rukouksen. Pyydän sinua rukoilemaan kanssani, -
olitpa kylässä, hotellissa, kotona tai matkoilla.
Kuuntele. Ole hiljaa ja kuuntele.
Rukoile kanssani vilpittömällä mielellä.
Saat nähdä, miten parantuminen tulee elämääsi.
Herra, Jeesus. Tiedät, mitä olen saanut kärsiä ja käydä läpi.
Tiedät kivun ja tuskan, joka on tullut osakseni.
Tiedät, miten olen kohdellut muita.
Tiedät minusta kaiken.
Herra, tulen eteesi nyt arpineni ja haavoineni, -
kaiken vihani kanssa.
Annan sen kaiken Sinulle.
Annan itseni kokonaan Sinulle.
Tule sydämeeni ja elämääni. Puhdista minut.
Tästä hetkestä eteenpäin olen Sinun.
Kiitos, Jeesus, että kuulit rukoukseni.
Kiitos, että tulit sydämeeni ja että puhdistat ja vapautat minut.
Kiitos, Herra.
Tahdon rukoilla puolestanne.
Tulkoon Pyhän Hengen voiteleva voima heidän ylleen.
Kosketa heitä Jeesuksen nimessä.
Kerro heti jollekulle päätöksestäsi.
Soita jollekulle. Rukouspalvelijat päivystävät kaikkina aikoina.
Hekin ovat kokeneet uskoontulon.
Tartu puhelimeen ja soita rukouspalvelijoillemme.
Meille voi soittaa nimettömänä.
Taivaan enkelit iloitsevat päätöksestäsi.
Kristi, mitä haluat sanoa?
Vastaamme katsojien kysymyksiin.
Sylvia kirjoittaa: "Olemme mieheni kanssa eroamassa."
"Hän sanoo, että meidän olisi palattava yhteen lasten takia."
"Riittääkö se syyksi?" Vastaus luvassa hetken kuluttua.
Seison sydämesi ovella ja kolkutan.
Tulen jokaisen miehen, naisen ja lapsen luo.
Haluan tuntea sinut. Haluan, että sinä tunnet minut.
Joku koputtaa sydämesi ovella.
Hänen nimensä on Jeesus Kristus.
Kutsutko Hänet sisään?
Katsojamme voivat esittää meille kysymyksiä internetissä.
Pat vastaa kysymyksiin.
Mielelläni.
Sylvia kirjoittaa: "Olemme mieheni kanssa eroamassa."
"Nyt hän sanoo, että meidän olisi palattava yhteen lasten takia."
"Riittääkö se syyksi?"
Jumala sanoo Malakian kirjassa vihaavansa eroa.
Hän vihaa avioeroa.
Ero satuttaa lapsia ja eron osapuolia.
Avioliitossanne täytyi olla vakava ongelma.
Liittyikö se talouteen, seksuaalisuuteen vai väkivaltaan?
Ongelma täytyy korjata.
Yhteen palaaminen lasten takia ei pelkästään riitä.
Hakekaa parisuhdeneuvontaa.
Jos ongelmat ovat lähtöisin aviomiehestä, -
hänen pitää mennä terapiaan.
Jos ongelmat ovat lähtöisin Sylviasta, hän tarvitsee terapiaa.
Paluu entiselleen ei käy.
On hienoa, että he harkitsevat yhteenpaluuta.
Miehellä on koti ja vaimo, joka tarjoaa ruokaa ja seksiä.
Mies haluaa sen takaisin. - Avioliiton määritelmä.
Sitä se on joillekin miehille. - Sen puolesta kannattaa taistella.
Rakastaako mies vaimoaan ja lapsiaan?
Haluavatko he rakentaa yhteistä elämää?
Se oli hyvä määritelmä. Vähän sitä ja tätä.
Tabitha kirjoittaa: "Pyhäkoulussa puhuttiin sukulunastajasta."
"Mitä se tarkoittaa?"
Vanhassa testamentissa haluttiin, -
että maa pysyy perheellä.
Jos mies kuoli, suvusta jonkun piti ottaa hänen paikkansa, -
jotta maa ei siirry vieraan haltuun.
Perheen perillinen, puhutaan lunastajasta.
Hän lunastaa maan eli hankkii sen takaisin.
Se liittyi maan omistusoikeuteen Vanhassa testamentissa.
Justin kirjoittaa: "Aion lukea ensi kertaa Vanhan testamentin läpi."
"Urakka pelottaa. Mitä neuvoisit?"
Aloita 1. Moos. kirjasta. Luomis- kertomus on helppoa luettavaa.
Se on mielenkiintoista, samoin muut Mooseksen kirjat.
Hyppää vaikeaselkoisten kohtien yli.
Se ei ole vaikeaa. Jos se olisi, sitä ei olisi tarkoitettu kaikille.
En pidä sukuluetteloista.
Menen ihan sekaisin siitä, kuka oli kenenkin poika.
Se on tärkeää. - Tiedän. Silti se on vaikeaa.
Kun jossakin kulttuurissa ihminen näkee Jeesuksen sukuluettelon, -
hän sanoo: "Hän on varmasti tärkeä, koska hänellä on paljon esi-isiä."
Onhan se vähän tylsää.
Lastenteko ei ole hullumpaa.
Onko meillä aikaa vielä yhteen? Ei.
Minua käsketään olemaan hiljaa.
Kristi ei halua kuulla sukuluetteloista.
Vitsailen joskus pojalleni Gordonille, -
että joidenkin tehtävä oli vain siittää perillinen.
"Minulle syntyi poika. Tehtävä suoritettu."
Hän oli vapaa puuhastelemaan omiaan.
Meillä kaikilla on tehtävä ja tarkoitus.
Kiitos tuosta viisaudesta. Se jättää sanattomaksi.
Seuraavaksi tapaamme pariskunnan, joka iloitsi esikoisestaan.
He eivät tienneet, miten lähellä esikoistytär kävi kuolemaa.
Siti ja Agus iloitsivat tyttövauvastaan.
Rahat olivat tiukassa.
Agus oli jäänyt työttömäksi. Sitin piti palata töihin kampaamoon.
Sitten vauva sairastui.
Hänellä oli hengitysvaikeuksia.
Tytön tila heikkeni. Perhe sai ystävältä rahaa lääkärikäyntiin.
Vauvalla oli vatsassa tyrä. Hänet piti leikata heti.
Tri Edward kertoo.
Perna ja maksa olivat työntyneet tyrän läpi.
Keuhko oli painunut kasaan. Ilman hoitoa hän kuolisi.
Pariskunnalla ei ollut vakuutusta eikä rahaa leikkaukseen.
He ottivat yhteyttä Indonesian Operaatio siunaus -järjestöön.
Järjestö maksoi leikkauksen, jossa vika korjattiin.
Järjestö maksoi myös lääkkeet ja jälkihoidon.
Hän voi paremmin. Olen onnellinen.
Tyttö hymyilee ja nauraa. Sairaana hän ei jaksanut hymyillä.
Operaatio siunaus on ihmeellinen. He yksin auttoivat meitä.
Kiitos, että pelastitte lapsemme hengen.
Operaatio siunaus tavoittaa yhden lapsen ja perheen kerrallaan.
Lopulta autettuja on tuhansia ja miljoonia.
Se on esimerkki siitä, miten voimme auttaa. Lapsi olisi kuollut.
Leikkaus oli yksinkertainen, mutta perheellä ei ollut rahaa.
Lapsi ei kuollut. Hän elää ja tuo kunniaa Herralle.
Soita ja ryhdy kumppaniksemme.
Kuka olen, Herrani, -
jotta olen niin tärkeä, että kuolit puolestani.
On ihanaa tietää, -
että Jumala lähetti Poikansa minun puolestani.
Vielä sata vuotta sitten -
afroamerikkalaiset eivät saaneet äänestää -
eivätkä käydä valkoisten kouluissa ja kirkoissa.
Nuori William Seymour uskalsi murtaa raja-aidat.
Syntyi suuri herätys.
William J. Seymourin vanhemmat olivat vapautettuja orjia.
Hän syntyi Louisianassa. Hän kävi raamattukoulua Houstonissa.
Kun koulun johtaja rukoili oppilaille Pyhän Hengen kastetta, -
Seymourin piti jäädä ulos, koska hän oli musta.
Hän vei helluntaisanoman pieneen seurakuntaan Los Angelesissa.
Hän saarnasi palavasti parantumisesta ja rukouskielistä.
Hänet poistettiin seurakuntasalista.
Seymour liittyi rukouspiiriin, joka kokoontui Bonnie Braenkadulla.
Kun hän saarnasi, Pyhän Hengen tuli laskeutui.
Ihmiset puhuivat kielillä, ja monia parantui.
Monet saivat Pyhän Hengen kasteen, mukaan lukien Seymour.
Tilaisuuteen saapui niin paljon väkeä, että kuisti romahti.
He vuokrasivat vanhan tallin Azusakadulta.
Tilaisuuksia oli jatkuvasti kolmen vuoden ajan 1906-09.
Helluntailiikkeestä tuli nopeasti maailmanlaaja.
William J. Seymourin elämä ja palvelutyö kuvastavat sitä, -
että Jeesuksen uskon kautta me kaikki olemme Jumalan lapsia.
Hän osoitti, että kristityt voivat yhä saada Pyhän Hengen lahjoja.
Billy Wilson jatkaa Seymourin julistusta.
Hän johtaa Empowered 21 -järjestöä.
Tervetuloa Klubi 700 -ohjelmaan.
Miksi Azusakadun herätys oli niin merkittävä?
Monet miettivät 1900-luvulla, miten maailma voisi kuulla evankeliumin.
Isämme janosivat yliluonnollista voimaa.
Se johti Azusakadun herätykseen.
Hengen täyttämät sanomat ovat sen jälkeen lävistäneet maailman.
Maailmassa 6 miljoonaa sanoo olevansa Pyhän Hengen täyttämiä.
Herätys on koskettanut maailman kaikkia maita.
Puhutaan Pyhän Hengen merkityksestä ihmisen elämässä.
Seurakunnissa kuulee nykyään enemmän rohkaisupuheita -
kuin puheita Pyhän Hengen voimasta.
Olemme vierailleet 5 maanosassa ja puhuneet 540 kristitylle johtajalle
He ovat sanoneet, ettei Pyhästä Hengestä opeteta enää.
Uusi sukupolvi kaipaa puhdasta Uuden testamentin kristillisyyttä.
Apostolisen ajan seurakunta oli muutosvoimainen, -
koska sillä oli Pyhän Hengen voima. Mekin tarvitsemme sitä.
Isämme janosivat voimaa evankeliointiin 1900-luvulla.
Me tarvitsemme samanlaista raikasta voimaa.
Joku katsoja voi kysyä, miksi Pyhä Henki on merkittävä.
Mitä Pyhä Henki voi tehdä yksilön ja seurakunnan elämässä?
Jeesus määritteli sen.
Hän sanoi: "Menkää ja julistakaa tämä sanoma kaikille."
"Sitä ennen odottakaa, että saatte voiman ylhäältä."
Sanoman julistamiseen tarvitaan yliluonnollista apua.
Pyhä Henki on kolmiyhteisen Jumalan kolmas persoona.
Hän antaa voiman julistaa sanomaa ylösnousemuksesta.
Maailma on kova paikka.
Pyhä Henki antaa rohkeutta julistaa Kristuksesta.
Järjestömme haluaa auttaa uutta sukupolvea siinä.
Opetamme voimasta, jota tarvitaan evankeliumin julistamiseen, -
niin että 2000-luvun ihminen ymmärtää sen.
Kiitos haastattelusta. Pat jatkaa.
Raamatussa sanotaan, ettei pidä väheksyä pienten alkujen päiviä.
Jätämme teidät Psalmi 145:n sanojen myötä.
"Herra on luotettava sanoissaan, uskollinen kaikissa teoissaan."
Rukouspalvelijat ja sielunhoitajat päivystävät puhelinlinjoilla.
Tarvitsetko rukousta? Soita tai kirjoita Klubi 700 -ohjelmaan.
Rukoilemme puolestasi.
Klubi 700 -ohjelman rukouspalvelijat -
tarjoavat rukoustukea ja keskusteluapua.
Soita rukouspalvelijoillemme.
Suomennos: Marianne Tenetz